Lav et referat af nedenstående tekst:

Tekst:
Agri Nord, som er Nordjyllands største rådgivningsvirksomhed for landmænd, skal have ny direktør. Den administrerende direktør Erik Lydiksen stopper ved udgangen af august. - Jeg har fået muligheden for at få et job, som rent privat passer perfekt. Jeg har været utrolig glad for de fire år, jeg har været i Agri Nord, men da muligheden bød sig for at få et spændende job i Sønderjylland, hvor jeg hele tiden har været bosat, så valgte jeg at slå til, siger Erik Lydiksen om baggrunden for opsigelsen. Erik Lydiksen har stået i spidsen for Agri Nord i de seneste fire år. Arbejdet med at finde hans afløser, som skal lede virksomhedens afdelinger i Aalborg, Aars og Hobro er allerede i gang. - Det bliver chefteamet, der varetager den daglige ledelse i de tre huse og sikrer, at udviklingen i Agri Nord fortsætter. De skal samtidig sikre at vores kunder og medlemmer oplever den samme gode service som hidtil, siger Agri Nords formand Carl Christian Pedersen. Agri Nord har omkring 175 ansatte.

Referat:
Nordjyllands største rådgivningsvirksomhed for landmænd, Agri Nord, skal have ny direktør.